b'\n_START_ARTICLE_\nTroop (muusika)\n_START_PARAGRAPH_\nTroop (kreeka keeles tropos \xe2\x80\x93 piltlik, kujundlik v\xc3\xa4ljend) on muusikas muusikal\xc3\xb5ik ja luules tekstil\xc3\xb5ik, mis on kiilutud olemasoleva laulu v\xc3\xb5i luuletuse sisse. Uus muusika v\xc3\xb5i uus tekst v\xc3\xb5i m\xc3\xb5lemad koos kommenteerivad v\xc3\xb5i illustreerivad olemasolevat ja seovad seda paremini teemakohase kirikup\xc3\xbchaga._NEWLINE_Troobi lisamise kompositsioonimeetodit nimetatakse tropeerimiseks._NEWLINE_Troopide kogumikku nimetatakse tropaariumiks._NEWLINE_Erinevatel troobit\xc3\xbc\xc3\xbcpidel on olnud t\xc3\xa4psustavaid nimetusi, n\xc3\xa4iteks prosa, prosula, verba, versus, pneuma, laudes.\n_START_SECTION_\nTropeerimise ajalugu\n_START_PARAGRAPH_\nTroope hakati kasutama 9. sajandil gregoriuse koraali kaunistamiseks. _NEWLINE_Tropeeritud luule oli eriliselt levinud 900.\xe2\x80\x931200. aastate Itaalias ja Inglismaal. _NEWLINE_Troope loodi suurtes keskustes, nagu Sankt Galleni klooster \xc5\xa0veitsis, kus sel ajal sai kuulsaks munk Tuotilo (...\xe2\x80\x93915)".\n_START_SECTION_\nTroopide uurimine t\xc3\xa4nap\xc3\xa4eval\n_START_PARAGRAPH_\nTroopide uurimine on t\xc3\xa4nap\xc3\xa4eval oluliseks vahendiks tuvastada \xc3\xbche v\xc3\xb5i teise muusikalise materjali p\xc3\xa4ritolu ja loomise aega ning kaardistada ka muusika ajaloo laiemaid suundumusi.'